มีประจำเดือนครั้งแรกหลังคลอดบุตรได้ 6 เดือน เดือนแรกปกติ เดือนที่สอง ไม่มีประจำเดือน ผ่านมา 51 วัน มีประจำเดือนอีกครั้งปะมาณ 7-8 วัน วันที่เป็นประจำเดือนคือวันที่ 8 แล้ววันที่ 22 มีเลือดออกมาอีก คือออกมาก่อนรอบเดือนค่ะ เป็นสีคล้ำ มันคือประจำเดือนหรืออะไรคะ
สวัสดีค่ะ เลือดประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกโดยหลังการคลอดบุตรมาได้ 6 เดือน อาจจะกลับมามีการตกไข่และมีประจำเดือนมาได้แล้ว ซึ่งถ้าไม่มีความผิดปกติของมดลูกหรือรังไข่ใดๆ ประจำเดือนก็ควรจะมาสม่ำเสมอเหมือนก่อนตั้งครรภ์โดยถ้าประจำเดือนมาไม่สม่ำเสมอ ไม่มาตามรอบเดือนดังกล่าวมา อาจจะมีสาเหตุอื่นๆที่ทำให้เลือดออกผิดปกติได้เช่น ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบควรไปพบแพทย์เพื่อตรวจหาสาเหตุที่แน่ชัดของเลือดออกผิดปกติทางช่องคลอดต่อไป ในระหว่างนี้อาจงดการมีเพศสัมพันธ์ และไม่ซื้อยาปรับฮอร์โมนใดๆมาใช้เอง